KISKŐRÖS VÁROS POLGÁRMESTERE
ELŐTERJESZTÉS
(a Képviselő-testület 2022. november 23-i ülésére)

TÁRGY: 
BALOGH EDIT LAKÁSBÉRLETI JOGVISZONYÁNAK MEGHOSSZABBÍTÁSA
Kiskőrös Város Önkormányzata Képviselő-testületének a 94/2018. számú határozata alapján bérbe adta az Önkormányzat tulajdonában lévő, Kiskőrös belterület 2522/A/1 helyrajzi számon nyilvántartott, természetben 6200 Kiskőrös, Liget utca 5. földszint 1. ajtószám alatti 55 m2 alapterületű, 2 szoba, 1 konyha, 1 fürdőszoba, 1 közlekedő, 1 tároló, 1 erkély helyiségekből álló komfortos lakást Balogh Edit  részére 2018. augusztus 01. napjától 2020. július 31. napjáig terjedő 2 éves időtartamra.

Kiskőrös Város Képviselő- testülete a fentiekben nevesített alapszerződést egy alkalommal - 65/2020. számú határozatával - 2 éves időtartamra meghosszabbította.
Balogh Edit lakásbérleti szerződése a veszélyhelyzettel összefüggő átmeneti szabályokról szóló 2021. évi XCIX. törvény 152. § (1) bekezdése értelmében a 2022. június 15. napján érkezett írásbeli nyilatkozata szerint 2022. december 31. napjáig meghosszabbodott.
Balogh Edit 2022. november 08. napján kérelmet nyújtott be lakásbérleti jogviszonya meghosszabbítása tárgyában. 
Balogh Edit 2013. év november hónapjától az Országos Mentőszolgálat Kiskőrösi Mentőállomáson dolgozik főállásban, véglegesített státuszban, az ESET-kocsi szolgálaton, mentőtiszt munkakörben. 

A Kiskőrösi Mentőállomás vezetője támogatja Balogh Edit kérelmét. Munkájával, szakmai tevékenységével elégedettek, a betegektől pozitív visszajelzést kapnak. A városban részt vesz az orvosi ügyeleti ellátásban és a munkahelyi oktatásokban. Munkahelyi közösségbe jól beilleszkedett, hosszútávon a jövőjét is Kiskőrösön képzeli el.
Kiskőrös Város Önkormányzata Képviselő-testületének az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (3) bekezdése alapján – költségelven szakemberek részére kiadott lakások esetén - a Képviselő-testület a lakásbérleti jogviszonyt – különösen indokolt esetben – legfeljebb három alkalommal, alkalmanként legfeljebb 2 évi időtartamra meghosszabbíthatja, amennyiben a bérlőnek nincs lakbér- és közüzemi díj hátraléka és szerződésben vállalt valamennyi kötelezettségét szerződésszerűen, késedelem nélkül teljesítette.

Balogh Edit lakásbérleti jogviszonyának időtartama alatt a szerződéses kötelezettségeit maradéktalanul, határidőben teljesítette, ideértve a lakbér és a közüzemi díjak megfizetését is.

A fentiekre tekintettel javaslom, hogy a Képviselő-testület a város szakember-ellátottságának biztosítása érdekében adja bérbe a 6200 Kiskőrös, Liget utca 5. földszint 1. ajtószám alatti 2 szoba, 1 konyha, 1 fürdőszoba, 1 közlekedő, 1 tároló, 1 erkély helyiségekből álló 55 m2 alapterületű komfortos lakást Balogh Edit részére 2023. január 01. napjától 2024. december 31. napjáig 2 éves időtartamra, de legfeljebb az Országos Mentőszolgálat Kiskőrösi Mentőállomásán fennálló munkaviszonya időtartamára.

Kiskőrös, 2022. november 15.

Domonyi László s.k.,

polgármester

HATÁROZAT-TERVEZET

A Képviselő-testület

1. egyetért azzal, hogy a város szakember ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III. 27.) önkormányzati rendelet értelmében az Önkormányzat üzleti vagyonát képező, Kiskőrös belterületi 2522/A/1 helyrajzi számon nyilvántartott, természetben Liget utca 5. földszint 1. ajtószám alatti 2 szoba, 1 konyha, 1 fürdőszoba, 1 közlekedő, 1 tároló, 1 erkély helyiségekből álló komfortos, 55 m2  alapterületű lakást bérbe adja Balogh Edit 6353 Dusnok, Rózsa utca 40. szám alatti lakos részére 2023. január 01. napjától 2 éves időtartamra, de legfeljebb az Országos Mentőszolgálat  Kiskőrösi Mentőállomásán fennálló munkaviszonya időtartamára.
2. kezdeményezi a lakásbérleti szerződés közös megegyezéssel történő módosítását és a határozat-tervezetben foglaltak szerinti tartalommal történő megkötését.

3. felhatalmazza a polgármestert a határozat-tervezet mellékletét képező módosításokkal egységes szerkezetbe foglalt lakásbérleti szerződés aláírására.

Felelős:
polgármester

Határidő: 
azonnal

